Inkvizítor

Míg a Keresztesek a nyílt csatatéren harcolnak az igaz hit ellenségeivel, úgy az Inkvizítorok ugyanezt a színfalak mögött teszik. Elvégzik a piszkos munkát, legyen szó kínvallatásról, betörésekről, kémkedésről, vagy akár orgyilkosságról is. Sokrétű kiképzésüknek hála értik a dolgukat, ám nem a nyílt csatákhoz termettek.

"Minden gyermek a fénybe születik, hol alázatos papjaink igazgathatják útjaikat, s dicső kereszteseink védelmezhetik őket. Ám jaj annak, ki a sötétséghez fordul: ott is megvannak az én szemeim és karjaim." - XIII. Sixtus pápa

Faj: Ember

Használható fegyverek: Tőrök, Kard

## Tulajdonságok

**Páncélzat:** nagyon gyenge

**Mágia:** közepes

**Védekezés:** gyenge

**Támadás:** nagyon erős

**Sebesség:** jó

## Képességek

**Név:** Judica me / "Szolgáltass nekem igazságot..."

**Szint:** 1.

**Ár:** 1000 váltó, Inkvizítorok kezdéskor ingyen megkapják

**Leírás:** Az inkvizítor rámutatva, igazságot szolgáltatva kínzó fájdalmat okoz célpontjának, ami egy szempillantásnyi időre meg is bénul ettől. Fizikai sérülést nem okoz.

**Név:** Confiteor / "Gyónom..."

**Szint:** 1.

**Ár:** 1000 váltó

**Leírás:** Az inkvizítor célpontjára tartja fegyverét, aki ettől számítva egy kérdést tehet fel, amire ellenfelének válaszolnia kell, s ameddig az nem teszi, kínzó fájdalom gyötri. Az átok legfeljebb fél percig tart, utána szertefoszlik a fájdalom.

**Név:** Flagellatio / Ostorozás

**Szint:** 2.

**Ár:** 1500 váltó

**Leírás:** Az inkvizítor testét láncok ölelik körül - ez alapfelszerelésük része. Ezzel a képességgel az egyik láncot akaratával ostorként használhatja. Az adott lánc végén egy fémtüske van a hús roncsolásának elősegítéséhez. Ameddig a láncot mozgatja, fegyverével támadhat.

**Név:** Thurificator / Tömjénező

**Szint:** 3.

**Ár:** 2000 váltó

**Leírás:** Az inkvizítor felszerelése közé tartozik még egy tömjénező is - melyhez tömjént és szenet bőven s ingyen adnak. A tömjénfüst az Egyház tagjai számára ártalmatlan, az átlagembereket zavarja és rontja a látásuk, a démonokat, vámpírokat és protestánsokat viszont szép lassan megfullasztja.

**Név:** Libera nos a malo / "Szabadíts meg a gonosztól..."

**Szint:** 4.

**Ár:** 2500 váltó

**Leírás:** Az inkvizítor fegyverével megüti célpontját, ami megtelik szent fénnyel. A nem démoni, vámpír, nekromanta vagy kultista vagy protestáns (mivel ezt a képességet az inkvizítor dühe táplálja) célpontok enyhe fájdalmat éreznek és bőrük megég, az utóbbiak viszont mély vágásokat szenvednek és erős fájdalmat éreznek.

**Név:** Kyrie / "Uram irgalmazz..."

**Szint:** 5.

**Ár:** 3000 váltó

**Leírás:** Az inkvizítort megóvja Isten az ellenfeleitől, ezt a képességet aktiválva három-négy másodpercre elkerülik a támadások. Óránként egyszer.

**Név:** Dominus Sabaoth / "Seregek Ura"

**Szint:** 6.

**Ár:** 3500 váltó

**Leírás:** Az inkvizítor megtelik az Isten tekintélyének egy kis töredékével, amitől ellenfeleinek - vagy áldozatának szívében rettegést kelthet egy percre, tíz percenként.

**Név:** Quo vadis? / "Hová mész?"

**Szint:** 6.

**Ár:** 3500 váltó

**Leírás:** Az inkvizítor egyik láncát ellenfele után dobja, ami ha eltalálja, körültekeri azt, így mozgásképtelenné teszi tíz másodpercnyi időre. Fizikailag jelentősen erősebb ellenfelek (nagyobb háborúdémonok, óriások, stb...) eltéphetik.

**Név:** Sed tantum dic verbo / "Csak egy szóval mondd..."

**Szint:** 7.

**Ár:** 4000 váltó

**Leírás:** Az inkvizítor megnémítja ellenfelét húsz másodpercnyire, ami ettől képtelen lesz bármilyen szóhoz kötődő képességet használni vagy egyáltalán beszélni. Ez fél óránként egyszer használható.

**Név:** Fiat voluntas tua / "Legyen meg a te akaratod..."

**Szint:** 8.

**Ár:** 4500 váltó

**Leírás:** Az inkvizítor láncára köti fegyverét és képes azt és még két láncot akaratával szabadon irányítani, fél óráig, óránként egyszer.

**Név:** Domine, non sum dignus / "Uram, nem vagyok méltó..."

**Szint:** 9.

**Ár:** 5000 váltó

**Leírás:** Az inkvizítor lelkében szerény és alázatos, épp ezért képes elrejteni a jelenlétét mások elől naponta húsz perc összidőre, így az ellenfelei látják bár, de nem ismerik fel benne a veszélyt vagy épp nem vesznek tudomást róla.

**Név:** Transsubstantiatio / Átlényegítés

**Szint:** 10.

**Ár:** 6000 váltó

**Leírás:** Az inkvizítor a saját testét adja át Istennek, aki ezért az áldozatáért egy angyal emberekhez képest háromszoros erejével, sebességével, szent sebzést okozó fényével és szárnyaival áldja meg azt - öt egész percre, naponta egyszer.

Vissza a kasztokhoz